Forslag til RÅDETS FORORDNING om indgåelse af protokollen om fastsættelse af de fiskerimuligheder og den finansielle modydelse, der er omhandlet i aftalen mellem regeringen for Republikken Guinea-Bissau og Det Europæiske Økonomiske Fællesskab om fiskeri ud for Guinea-Bissaus kyst, for perioden 16. juni 2001 - 15. juni 2006

(forelagt af Kommissionen)

BEGRUNDELSE

Den protokol, der er knyttet til fiskeriaftalen mellem EF og Guinea-Bissau, udløb den 15.6.2001. De to parter paraferede en ny protokol den 30.5.2001, hvori der blev fastlagt tekniske og finansielle betingelser for EF-fartøjernes fiskeri i Guinea-Bissaus farvande i perioden 16.6.2001 - 15.6.2006.

Kommissionen foreslår på baggrund heraf, at Rådet vedtager en forordning om indgåelse af en protokol om fastsættelse af de fiskerimuligheder og de tekniske og finansielle betingelser i tilknytning hertil, som EF og Guinea-Bissau har aftalt for perioden 16.6.2001 - 15.6.2006.

Der er ved en særskilt procedure fremsat forslag til rådsafgørelse om foreløbig anvendelse af den nye protokol i afventning af dens definitive ikrafttræden.

2001/222 (CNS)

Forslag til RÅDETS FORORDNING om indgåelse af protokollen om fastsættelse af de fiskerimuligheder og den finansielle modydelse, der er omhandlet i aftalen mellem regeringen for Republikken Guinea-Bissau og Det Europæiske Økonomiske Fællesskab om fiskeri ud for Guinea-Bissaus kyst, for perioden 16. juni 2001 - 15. juni 2006

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 37, sammenholdt med artikel 300, stk. 2, og stk. 3, første afsnit,

under henvisning til forslag fra Kommissionen [1],

[1] EFT C [...] af [...], s. [...].

under henvisning til udtalelse fra Europa-Parlamentet [2], og

[2] EFT C [...] af [...], s. [...].

ud fra følgende betragtninger:

1) I overensstemmelse med aftalen mellem regeringen for Republikken Guinea-Bissau og Det Europæiske Økonomiske Fællesskab om fiskeri ud for Guinea-Bissaus kyst [3] har de to parter ført forhandlinger for at fastlægge de ændringer eller supplerende bestemmelser, der skal indføjes i denne aftale ved udløbet af gyldighedsperioden for den protokol, der er knyttet til aftalen.

[3] EFT L 226 af 29.8.1980, s. 33.

2) Som resultat af disse forhandlinger blev der den 30. maj 2001 paraferet en ny protokol om fastsættelse af de fiskerimuligheder og den finansielle modydelse, der er omhandlet i ovennævnte aftale, for perioden 16. juni 2001 - 15. juni 2006.

3) Det er i EF's interesse at godkende denne protokol.

4) Fiskerimulighederne bør fordeles mellem medlemsstaterne på grundlag af den traditionelle fordeling af de fiskerimuligheder, fiskeriaftalen giver -

UDSTEDT FØLGENDE FORORDNING:

Artikel 1

Protokollen om fastsættelse af de fiskerimuligheder og den finansielle modydelse, der er omhandlet i aftalen mellem regeringen for Republikken Guinea-Bissau og Det Europæiske Økonomiske Fællesskab om fiskeri ud for Guinea-Bissaus kyst, for perioden fra 16. Juni 2001 - 15. juni 2006, godkendes herved på EF's vegne.

Teksten til protokollen er knyttet til denne forordning.

Artikel 2

De fiskerimuligheder, der er fastsat i protokollen, fordeles mellem medlemsstaterne på følgende måde:

a) rejer:

>TABELPOSITION>

b) fisk/blæksprutter:

>TABELPOSITION>

c) notfartøjer til tunfiskeri:

>TABELPOSITION>

d) stangfiskerfartøjer og langlinefartøjer med flydeline:

>TABELPOSITION>

Hvis licensansøgningerne fra disse medlemsstater ikke udtømmer de fiskerimuligheder, der er fastsat i protokollen, kan Kommissionen tage licensansøgninger fra andre medlemsstater i betragtning.

Artikel 3

De medlemsstater, hvis fartøjer fisker i henhold til denne protokol, har pligt til at meddele Kommissionen, hvor store mængder af hver bestand der er fanget i Guinea-Bissaus fiskerizone, efter de nærmere bestemmelser i Kommissionens forordning (EF) nr. 500/2001 [4] af 14. marts 2001.

[4] EFT L 73 af 15.3.2001, s. 8.

Artikel 4

Formanden for Rådet bemyndiges til at udpege de personer, der er beføjet til at undertegne protokollen med bindende virkning for EF.

Artikel 5

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den [...].

På Rådets vegne

Formand

PROTOKOL

om fastsættelse af de fiskerimuligheder og den finansielle modydelse, der er omhandlet i aftalen mellem regeringen for Republikken Guinea-Bissau og Det Europæiske Økonomiske Fællesskab om fiskeri ud for Guinea-Bissaus kyst, for perioden 16. juni 2001 - 15. juni 2006

Artikel 1

De fiskerimuligheder, der er omhandlet i aftalens artikel 4, fastsættes for en periode på fem år fra den 16. juni 2001 således:

1) a) frysetrawlere til rejefiskeri: 9 600 BRT om året b) frysetrawlere til fiskeri efter fisk og blæksprutter: 2 800 BRT om året

2) notfartøjer med fryseanlæg til tunfiskeri: 40 fartøjer

3) stangfiskerfartøjer til tunfiskeri og langlinefartøjer med flydeline: 36 fartøjer.

Artikel 2

1) For de første tre år, hvor protokollen anvendes, fastsættes den finansielle modydelse, som er omhandlet i aftalens artikel 9, til 10 000 000 EUR pr. år (heraf en finansiel godtgørelse på 9 000 000 EUR, der skal betales senest den 15. januar 2002 det første år og derefter senest på årsdagen for protokollens indgåelse, og 1 000 000 EUR til de foranstaltninger, der er omhandlet i protokollens artikel 4).

2) For de sidste to år af protokollens gyldighedsperiode fastsættes den finansielle modydelse, der er omhandlet i aftalens artikel 9, til 10 500 000 EUR pr. år (heraf en finansiel godtgørelse på 9 500 000 EUR og 1 000 000 EUR til de foranstaltninger, der er omhandlet i protokollens artikel 4).

3) Guinea-Bissaus regering har enekompentence med hensyn til anvendelsen af den finansielle godtgørelse.

4) Godtgørelsen indbetales til Guinea-Bissaus statskasse på en konto, som Republikken Guinea-Bissaus regering opgiver.

Artikel 3

De to parter forpligter sig til at fremme ansvarligt fiskeri i Guinea-Bissaus farvande efter principperne om ikke-diskrimination af de forskellige flåder, der fisker i de pågældende farvande.

EF og de guineanske myndigheder bestræber sig for i protokollens gyldighedsperiode at følge udviklingen i situationen for ressourcerne i Guinea-Bissaus fiskerizone. I den forbindelse holdes der et fælles videnskabeligt møde hvert år enten i Bruxelles eller Bissau.

På grundlag af konklusionerne fra det årlige videnskabelige møde og de bedst mulige foreliggende videnskabelige udtalelser konsulterer de to parter hinanden i den blandede kommission, der er fastsat i aftalens artikel 11, for i fællesskab i givet fald at træffe foranstaltninger til bæredygtig forvaltning af fiskeressourcerne.

Hvis de foranstaltninger, der er nævnt i forrige stykke indebærer, at fiskerimulighederne i protokollen reduceres, justeres den finansielle modydelse.

Hvis ressourcesituationen tillader det, kan fiskerimulighederne i protokollen på EF's anmodning forhøjes med successive trancher på 1 000 BRT om året. I så fald forhøjes den i artikel 2 omhandlede finansielle modydelse forholdsmæssigt pro rata temporis.

Artikel 4

En del af den finansielle modydelse, der er omhandlet i artikel 2, stk. 1, anvendes til finansiering af følgende foranstaltninger, fordelt således:

a) Finansiering af et videnskabeligt og teknisk program, der har til formål at øge kendskabet til fiskebestandene i Guinea-Bissaus fiskerizone og følge udviklingen i ressourcernes tilstand, og af driften af laboratoriet for anvendt fiskeriforskning, navnlig med henblik på forbedring af hygiejneforholdene i fiskeriet: 200 000 EUR om året.

b) Finansiering af stipendier og praktisk uddannelse inden for de forskellige videnskabelige, tekniske og økonomiske discipliner i fiskerierhvervet. Stipendierne kan også anvendes i ethvert andet land, der er knyttet til EF ved en samarbejdsaftale. De samlede udgifter til disse stipendier må ikke overstige 150 000 EUR om året. En del af beløbet kan på anmodning af Guinea-Bissaus myndigheder anvendes til at dække udgifterne til deltagelse i internationale møder eller praktikantophold vedrørende fiskeri og til tilrettelæggelse af fiskeriseminarer i Guinea-Bissau. Beløbet indbetales på en konto opgivet af de nationale myndigheder, der forvalter alle således finansierede stipendier og andre foranstaltninger.

c) støtte til investeringer i ikke-industrialiseret kystfiskeri: 250 000 EUR om året.

d) Havovervågning, herunder indførelse af et satellitbaseret fartøjsovervågningssystem (FOS): 300 000 EUR om året.

e) Institutionel støtte til det ministerium, der er ansvarligt for fiskeri: 60 000 EUR om året.

f) Teknisk bistand med henblik på gennemførelse og opfølgning af ovennævnte foranstaltninger, som de to parter i fællesskab bestemmer indholdet af og de nærmere bestemmelser for: 40 000 om året.

Foranstaltningerne træffes af de nationale myndigheder på basis af et handlingsprogram, som sendes til Europa-Kommissionen til orientering inden første betaling.

Artikel 5

Beløbene i litra a), c), d), e) og f) i artikel 4 stilles til rådighed for Guinea-Bissaus myndigheder og instanser senest den 15. januar 2002 det første år og senest på årsdagen for protokollens indgåelse i de efterfølgende år. Beløbene indbetales på de guineanske myndigheders konti efter tidsplanen for midlernes anvendelse.

Beløbene i artikel 4, litra b), udbetales, efterhånden som de anvendes.

De nationale myndigheder forelægger senest tre måneder efter årsdagen for protokollens anvendelse Europa-Kommissionens delegation i Guinea-Bissau en årsrapport om gennemførelsen af de programmerede og finansierede foranstaltninger, om de opnåede resultater og om eventuelle vanskeligheder. Denne rapport indeholder oplysninger om gennemførelsen af de uddannelsesaktiviteter, der finansieres via rederbetalinger, jf. punkt 5.3 i bilaget.

Europa-Kommissionen forbeholder sig ret til at anmode de nationale myndigheder om yderligere oplysninger om disse resultater og til i givet fald at tage de pågældende betalinger op til fornyet overvejelse på baggrund af foranstaltningernes faktiske gennemførelse.

Artikel 6

Hvis EF undlader at foretage de betalinger, der er fastsat i artikel 2 og 4 i denne protokol, forbeholder Guinea-Bissau sig ret til at suspendere anvendelsen af denne protokol.

Artikel 7

Hvis der er tungtvejende grunde, bortset fra naturfænomener, til, at der ikke kan udøves fiskeri i Guinea-Bissaus eksklusive økonomiske zone, kan EF suspendere betalingen af den finansielle modydelse i den periode, hvor der ikke kan udøves fiskeri, efter at de to parter om muligt dog først har konsulteret hinanden.

Betalingen af den finansielle modydelse genoptages, når situationen atter er normal, og der er afholdt konsultation mellem de to parter, hvorunder det bekræftes, at situationen er således, at der på ny vil kunne udøves fiskeri.

Artikel 8

Bilaget til aftalen mellem regeringen for Republikken Guinea-Bissau og Det Europæiske Økonomiske Fællesskab om fiskeri ud for Guinea-Bissaus kyst ophæves og erstattes af bilaget til denne protokol.

Artikel 9

Denne protokol med bilag træder i kraft på den dato, hvor parterne meddeler hinanden, at de nødvendige procedurer i forbindelse hermed er afsluttet.

Den anvendes fra den 16. juni 2001.

BILAG

Betingelser for EF-fartøjers fiskeri i Guinea-Bissaus fiskerizone

1. Formaliteter i forbindelse med licensansøgning og -udstedelse

1.1. EF's myndigheder forelægger, via Kommissionens delegation i Guinea-Bissau, det ministerium i Republikken Guinea-Bissau, der er ansvarligt for fiskeri, en ansøgning for hvert fartøj, som ønsker at udøve fiskeri efter denne aftale, senest 20 dage før datoen for den ønskede gyldighedsperiodes begyndelse.

Ansøgningerne udfærdiges på de formularer, som udleveres af regeringen for Republikken Guinea-Bissau i dette øjemed, og som er vist i tillæg 1.

1.2. Hver licensansøgning vedlægges et bevis for betaling af afgiften for licensens gyldighedsperiode og det i punkt 6.2 nedenfor omhandlede beløb og, for frysetrawlernes vedkommende, en kopi af det af det dokument, som medlemsstaten har udstedt, og som bekræfter fartøjets BRT. Afgiften indbetales på en konto, som Guinea-Bissaus myndigheder opgiver. Originallicensen overgives til fartøjsføreren eller dennes repræsentant.

Ved ansøgning om en ny licens til et fartøj, der tidligere har været udstedt en licens til efter denne protokol, og hvis tekniske data er uændrede, sendes ansøgningen via Europa-Kommissionens delegation i Bissau til det ministerium, der er ansvarligt for fiskeri, udelukkende sammen med et bevis for, at der er betalt afgift for de ønskede perioder. Det ministerium, der er ansvarligt for fiskeri, udsteder den nye licens med en påtegning om, at der tidligere er ansøgt om licens efter den nuværende protokol.

1.3. Europa-Kommissionens delegation i Bissau underrettes om alle licenser, der udstedes.

1.4. Afgifterne er inklusive alle nationale og lokale afgifter, bortset fra havneafgifter.

1.5. Ved fastlæggelsen af licensernes gyldighedsperiode lægges følgende årlige perioder til grund:

første periode: 16. juni 2001 - 31. december 2001

anden periode: 1. januar 2002 - 31. december 2002

tredje periode: 1. januar 2003- 31. december 2003

fjerde periode: 1. januar 2004 - 31. december 2004

femte periode: 1. januar 2005 - 31. december 2005

sjette periode: 1. januar 2006 - 15. juni 2006.

Licenser kan ikke gælde fra et tidspunkt i en allerede begyndt årlig periode til et tidspunkt i den følgende årlige periode.

1.6. Licensen udstedes for et specifikt fartøj og kan ikke overdrages. På anmodning af EF kan licensen for et bestemt fartøj dog i tilfælde af påvist force majeure erstattes med en ny licens, der udstedes for et andet fartøj med lignende tekniske data som det fartøj, der skal erstattes. Hvis det fartøj, der erstatter et andet, har en større bruttotonnage (BRT) end det erstattede fartøj, betales afgiftsforskellen pro rata temporis.

Den nye licens får virkning fra den dato, hvor rederen indgiver den annullerede licens til det ministerium i Republikken Guinea-Bissau, der er ansvarligt for fiskeri. Europa-Kommissionens delegation i Bissau underrettes om licensoverførslen.

1.7. Bestemmelser for frysetrawlere

1.7.1. Licensen skal til enhver tid forefindes om bord.

1.7.2. Inden licensudstedelsen skal alle fartøjer én gang i hver årlig periode anløbe Bissaus havn, hvor de kontrolleres efter de gældende forskrifter. Denne kontrol gennemføres udelukkende af behørigt bemyndigede personer og skal finde sted senest 48 arbejdstimer efter fartøjets ankomst i havn, hvis ankomsten var anmeldt mindst 72 timer i forvejen. Hvis licensen af en grund, der kan tilskrives det ministerium, som er ansvarligt for fiskeri, ikke udstedes inden 48 timer, afholder ministeriet eventuelle omkostninger i den forbindelse. Hvis fartøjet forlænger sit ophold i havnen efter licensudstedelsen, afholdes omkostninger og afgifter i forbindelse hermed af rederen.

Ved udstedelse af en ny licens i samme årlige periode fritages fartøjet, hvis tekniske data er uændrede, for kontrol og dermed for at anløbe havnen i Bissau. Skibsejeren skal imidlertid dække alle udgifter i forbindelse med udstedelsen af licensen.

1.7.3. Som undtagelse fra aftalens artikel 4, stk. 3, udstedes licenserne for perioder på tre, seks eller tolv måneder med mulighed for fornyelse. Ved beregningen af udnyttelsen af de fiskerimuligheder, der er fastsat i protokollens artikel 1, tages der hensyn til varigheden af licensernes gyldighedsperiode. For den første og den sidste årlige periode betales der for licenserne i forhold til deres gyldighedsperiode.

1.7.4. De afgifter, rederne skal betale, fastsættes i EUR pr. BRT således:

- for de årlige licenser:

197 for fartøjer til fiskefangst

219 for fartøjer til fiskeri efter blæksprutter

279 for fartøjer til fiskeri efter rejer

- for de halvårlige licenser:

102 for fartøjer til fiskeri efter fisk

113 for fartøjer til fiskeri efter blæksprutter

144 for fartøjer til fiskeri efter rejer.

- for de kvartalsvise licenser:

52 for fartøjer til fiskeri efter fisk

58 for fartøjer til fiskeri efter blæksprutter

73 for fartøjer til fiskeri efter rejer.

Afgifterne forhøjes med 5% fra den fjerde årlige periode af protokollens gyldighedsperiode.

1.7.5 Hvis obligatorisk landing til markedsprisen som fastsat i punkt 4 ikke finder sted, skal rederne betale en ekstraafgift på:

7 EUR/BRT for kvartalsvise licenser

14 EUR/BRT for halvårlige licenser

23 EUR/BRT for årlige licenser.

1.8. Bestemmelser for tunfiskerfartøjer og langlinefartøjer med flydeline

1.8.1. Licensen skal altid forefindes om bord; dog bliver fartøjet fra tidspunktet for Europa-Kommissionens meddelelse til Guinea-Bissaus myndigheder om indbetaling af forskuddet opført på en liste over fartøjer med tilladelse til at drive fiskeri, som meddeles Guinea-Bissaus kontrolmyndigheder. Endvidere kan der for det tidsrum, der går, indtil den originale licens når frem, udstedes en kopi af den allerede udfærdigede licens, som sendes pr. fax til opbevaring om bord på fartøjet.

1.8.2. Licenserne udstedes på årsbasis. Afgifterne fastsættes til 25 EUR/t fangst taget i Guinea-Bissaus fiskerizone.

1.8.3. Licenserne udstedes efter indbetaling til myndighederne af et fast beløb på 2 250 EUR om året pr. notfartøj til tunfiskeri, 375 EUR om året pr. stangfiskerfartøj til tunfiskeri og 625 EUR om året pr. langlinefartøj med flydeline, svarende til afgifterne for:

- 90 t tunfangst pr. notfartøj til tunfiskeri pr. år

- 15 t tunfangst om året pr. stangfiskerfartøj til tunfiskeri

- 25 t fangst pr. langlinefartøj med flydeline pr. år.

1.8.4. Europa-Kommissionen laver ved udgangen af hvert kalenderår en endelig opgørelse over de skyldige afgifter for fangståret på grundlag af redernes fangstopgørelser, der er godkendt af de videnskabelige institutter, som kontrollerer fangstoplysningerne (ORSTOM og IEO (Det Spanske Oceanografiske Institut)). Opgørelsen meddeles det ministerium, der er ansvarligt for fiskeri, og rederne samtidigt. Rederne indbetaler eventuelle ekstraafgifter til Guinea-Bissaus myndigheder senest den 31. maj det følgende år på den konto, der er omhandlet i punkt 1.2 ovenfor. Hvis den endelige opgørelse udviser et lavere beløb end det indbetalte forskud, får rederen dog ikke forskellen godtgjort.

2. Fangstopgørelser

Alle EF-fartøjer med tilladelse til at fiske i Guinea-Bissaus fiskerizone efter denne aftale skal give det ministerium, der er ansvarligt for fiskeri, meddelelse om deres fangster, med kopi til Europa-Kommissionens delegation i Guinea-Bissau, efter følgende bestemmelser:

- Trawlere opgiver deres fangst på en formular som vist i tillæg 2. Fangstopgørelserne udarbejdes for hver måned og skal indgives mindst én gang i kvartalet.

- Notfartøjer til tunfiskeri, stangfiskerfartøjer til tunfiskeri og langlinefartøjer med flydeline fører for fiskeriperioderne i Guinea-Bissaus fiskerizone en fangstjournal som vist i tillæg 3. Formularen indsendes hver sjette måned til det ministerium, der er ansvarligt for fiskeri, via Europa-Kommissionens delegation i Guinea-Bissau. Rederne er, også selv om de ikke har fisket i Guinea-Bissaus fiskerizone, forpligtet til på ovennævnte betingelser at indsende en nulfangstopgørelse.

- Formularerne, der udfyldes med letlæselig skrift, skal indeholde oplysninger bl.a. om de samlede månedlige fangster af hver art, og de skal underskrives af fartøjets fører.

Hvis disse bestemmelser ikke overholdes, forbeholder Guinea-Bissaus regering sig ret til at suspendere det pågældende fartøjs licens og til i gentagelsestilfælde ikke at forny licensen, før formaliteterne er bragt i orden.

3. Bifangster

3.1. Fartøjer til fiskeri efter fisk må i deres samlede fangst om bord taget i Guinea-Bissaus fiskerizone højst have 9% krebsdyr og 9% blæksprutter.

Fartøjer til blækspruttefiskeri må i deres samlede fangst om bord taget i Guinea-Bissaus fiskerizone højst have 9% krebsdyr.

Fartøjer til fiskeri efter rejer må i deres samlede fangst om bord taget i Guinea-Bissaus fiskerizone højst have 50% blæksprutter og fisk.

3.2. Stangfiskerfartøjer til tunfiskeri har desuden tilladelse til at fange levende agn til deres fiskeri i Guinea-Bissaus fiskerizone.

4. Landinger

For at sikre forsyningen af det lokale marked med fisk forpligter trawlerne sig til at lande fisk til markedsprisen.

Rederne kan vælge mellem at lande fangster eller at betale et standardbeløb i stedet for.

4.1. Hvis rederen vælger at lande fangster, skal han lande følgende mængder til markedsprisen:

- for trawlere til fiskeri efter fisk: 50 kg fisk pr. BRT pr. kvartal

- for trawlere til fiskeri efter blæksprutter: 30 kg fisk pr. BRT pr. kvartal

- for trawlere til fiskeri efter rejer: 10 kg fisk pr. BRT pr. kvartal.

Disse landinger kan foretages individuelt eller kollektivt.

Rederen underretter det guineanske ministerium, der er ansvarligt for fiskeri, om landingen i god tid og senest 48 timer før den forventede ankomst i havn, idet det samtidig oplyses, hvor stor en mængde der forventes landet i alt.

Landingen skal være afsluttet senest 24 timer efter ankomst i havn. Overskrides denne tidsfrist har fartøjet ret til at forlade havnen, og landingsforpligtelsen betragtes som opfyldt for den mængde, som rederen gav meddelelse om. Hvis fristen på 24 timer ikke overholdes, nedsættes afgiften for en eventuel kommende licens for det pågældende fartøj eller for et andet fartøj med samme tekniske data, der udpeges af rederen, med et beløb svarende til det antal dage, landingens har varet. Endvidere betaler Guinea-Bissau alle omkostninger og havneafgifter.

Lørdage, søndage og helligdage tæller ikke med i ovennævnte frister.

Ved afslutning af landingen får fartøjsføreren udlevet en attest med angivelse af landingsmængde og -værdi.

Ved enhver manglende opfyldelse af landingsforpligtelsen idømmes fartøjet en sanktion på 1 000 EUR/t ikke-landet mængde.

4.2. Hvis rederen vælger at betale standardbeløbet, anvendes bestemmelserne i punkt 1.7.5.

5. Påmønstring af sømænd

Redere, som der udstedes fiskerilicenser til efter aftalen, bidrager til praktisk erhvervsuddannelse af guineanske statsborgere og til forbedring af arbejdsmarkedet på følgende betingelser:

5.1. Hver trawlerreder forpligter sig til at beskæftige:

- tre havfiskere for fartøjer på under 250 BRT

- fire havfiskere for fartøjer på mellem 250 BRT og 400 BRT

- fem havfiskere for fartøjer på mellem 400 BRT og 650 BRT

- seks havfiskere for fartøjer på over 650 BRT.

EF-rederne bestræber sig dog for at lade 33% af den menige besætning, der er beskæftiget med fartøjets sejlads eller fiskeri, bestå af guineanske statsborgere.

Sømændene udvælges af rederne. I betragtning af behovet for uddannelse og beskæftigelse har Guinea-Bissau dog ret til at udpege én sømand pr. trawler.

5.2. Tunfiskerfartøjernes og langlinefartøjernes redere forpligter sig til at beskæftige guineanske statsborgere på følgende betingelser:

- flåden af notfartøjer til tunfiskeri skal påmønstre syv guineanske havfiskere i den periode, hvor der fiskes i Guinea-Bissaus fiskerizone

- flåden af stangfiskerfartøjer og langlinefartøjer med flydeline skal påmønstre sytten guineanske havfiskere i tunsæsonen i Guinea-Bissaus fiskerizone, dog højst én sømand pr. fartøj.

5.3. Disse havfiskeres løn fastsættes ved gensidig overenskomst mellem rederne eller deres repræsentanter og det ministerium, der er ansvarligt for fiskeri, inden licenserne udstedes; den betales af rederne og skal også omfatte udgifterne til sømandens sociale sikring (bl.a. livs- og ulykkesforsikring og sygesikring).

Hvis rederne af notfartøjer til tunfiskeri, stangfiskerfartøjer til tunfiskeri og langlinefartøjer med flydeline ikke påmønstrer guineanske havfiskere, skal de for det pågældende fangstår snarest muligt indbetale et fast beløb svarende til lønnen til de havfiskere, de ikke påmønstrede.

Dette beløb anvendes til uddannelse af guineanske havfiskere og indbetales på en konto opgivet af de guineanske myndigheder.

6. Observatører

6.1. Alle trawlere skal tage en observatør om bord, der udpeges af det ministerium, der er ansvarligt for fiskeri.

Observatøren må normalt højst blive om bord på to på hinanden følgende fangstrejser. Observatørernes ombordtagning og landgang skal ske, uden at fangstrejsen eller fiskeriaktiviteterne afbrydes.

6.2. Observatøren behandles som en officer om bord. Observatøren:

- observerer fartøjernes fiskeriaktiviteter

- tager biologiske stikprøver som led i videnskabelige programmer

- opregner de anvendte fiskeredskaber

- kontrollerer dataene i logbogen vedrørende fangster taget i Guinea-Bissau fiskerizone

- indberetter mindst én gang om ugen fangstdataene pr. radio.

Under sit ophold om bord:

- træffer observatøren alle relevante forholdsregler til at sikre, at hans ophold om bord hverken afbryder eller forstyrrer fiskeriet

- respekterer observatøren goderne og udstyret om bord på fartøjet og fortroligheden af alle dokumenter vedrørende det pågældende fartøj

- udfærdiger observatøren en aktivitetsrapport, som sendes til de guineanske myndigheder. Efter at myndighederne har gennemgået rapporten, og under alle omstændigheder inden en uge, sender myndighederne en kopi af rapporten til Europa-Kommissionens delegation i Bissau.

Betingelserne for observatørens ombordtagning fastlægges af rederen eller hans agent og myndighederne i Guinea-Bissau i fællesskab. Observatørens løn og sociale bidrag afholdes af det ministerium, der er ansvarligt for fiskeri.

Som tilskud til dækning af udgifterne til observatørens ophold om bord betaler rederen, samtidig med afgiften, myndighederne i Guinea-Bissau et beløb på 10 EUR/BRT/år pro rata temporis for hvert fartøj, der fisker i Guinea-Bissaus farvande.

Tages observatøren om bord i fremmed havn, afholder rederen hans rejseudgifter. Forlader et fartøj med en guineansk observatør om bord Guinea-Bissaus fiskerizone, træffes der alle foranstaltninger til at sikre, at observatøren hurtigst muligt kan vende tilbage til Guinea-Bissau for rederens regning.

Hvis observatøren ikke er på det aftalte sted for ombordtagning senest 12 timer efter det aftalte tidspunkt, løses rederen automatisk fra sin forpligtelse til at tage den pågældende observatør om bord.

6.3. På anmodning af det ministerium, der er ansvarligt for fiskeri, medtager notfartøjer til tunfiskeri og langlinefartøjer med flydeline en observatør.

I så fald aftales det i fællesskab mellem det ministerium, der er ansvarligt for fiskeri, og rederne eller deres repræsentanter, i hvilken havn observatøren tages om bord.

7. Inspektion og kontrol

EF-fartøjer, der fisker i Guinea-Bissaus fiskerizone, giver guineanske tjenestemænd med ansvar for fiskeriinspektion og -kontrol tilladelse til at komme om bord og bistår dem ved ombordtagningen og i udførelsen af deres arbejde. Tjenestemændene må ikke opholde sig længere om bord end det tidsrum, der er nødvendigt for at tage stikprøver af fangsten og kontrollere fiskeriet.

8. Fiskerizoner

De frysetrawlere, der er omhandlet i protokollens artikel 1, har tilladelse til at fiske i farvandene uden for 12 sømil fra basislinjerne.

9. Tilladte maskestørrelser

Trawlposens masker skal overholde følgende mindstemål (udstrakt maske):

a) 70 mm ved fiskeri efter fisk

b) 70 mm ved fiskeri efter blæksprutter

c) 40 mm ved fiskeri efter rejer

d) 16 mm ved fiskeri efter levende agn

Fiskeri med udriggerbom er tilladt.

10. Ind- og udsejling af zonen

Alle EF-fartøjer, der efter aftalen fisker i Guinea-Bissaus fiskerizone, giver radiostationen for det ministerium, der er ansvarligt for fiskeri, meddelelse om dato, tidspunkt og position, hver gang de sejler ind i eller ud af Guinea-Bissaus fiskerizone.

Det ministerium, der er ansvarligt for fiskeri, giver ved licensudstedelsen rederne meddelelse om radiokaldesignal og kontortid.

Hvis denne radiostation ikke kan anvendes, kan fartøjerne anvende andre kommunikationsmidler såsom telex, telefax (20 11 57, 20 19 57 eller 20 16 84) eller telegram.

11. Procedurer ved opbringning og idømmelse af sanktioner

11.1. Europa-Kommissionens delegation i Guinea-Bissau underrettes inden 48 timer, hvis et fiskerfartøj, der fører en EF-medlemsstats flag og fisker efter aftalen, idømmes sanktioner eller opbringes i Guinea-Bissaus farvande, og modtager samtidig en kort rapport om omstændighederne ved og årsagerne til opbringningen eller idømmelsen af sanktioner.

I tilfælde af opbringning søges tvisten om den påståede overtrædelse først løst ved en administrativ procedure, inden der eventuelt kan blive tale om sagsanlæg. Den administrative procedure skal være afsluttet senest tre arbejdsdage efter, at opbringning har fundet sted.

11.2. Hvis tvisten ikke har kunnet løses ved en administrativ procedure og indbringes for en kompetent retsinstans, fastsætter myndighederne inden 48 timer efter afslutningen af den administrative procedure, hvor stor en bankgaranti der skal stilles i afventning af retsafgørelsen. Garantien må ikke overstige maksimumsbeløbet for den bøde, som der efter den nationale lovgivning idømmes for den påståede overtrædelse.

Myndighederne frigiver bankgarantien straks, hvis retten frifinder føreren af det pågældende fartøj.

Fartøj og besætning frigives:

- enten efter opfyldelsen af de forpligtelser, som følger af den administrative procedure

- eller efter at der er stillet bankgaranti.

12. Forsyningszoner

Hvis et EF-fartøj ønsker at tanke brændstof inden for 12 sømil fra kysten, skal det overholde de nationale bestemmelser herfor.

Tillæg 1

FORMULAR TIL ANSØGNING OM FISKERILICENS

>TABELPOSITION>

ANSØGER

Firmanavn:

Handelsregisternummer:

Den ansvarliges for- og efternavn:

Fødested og -dato:

Stilling:

Adresse:

Antal ansatte:

Modtagers navn og adresse:

FARTØJ

Type: Registreringsnummer:

Nyt navn: Tidligere navn:

Byggedato og -sted:

Oprindelig nationalitet:

Længde: Bredde Sidehøjde:

Bruttotonnage: Nettotonnage:

Byggemateriale:

Hovedmaskinens mærke: Type: Effekt i hk:

Skrue: Fast: | | Indstillelig: | | Skruedyse: | |

Fart:

Radiokaldesignal: Frekvens:

Sporings-, navigations- og transmissionsudstyr:

Radar: | | Sonar: | | Ekkolod på overtælle, netsonde: | |

VHF: | | SSB: | | Satellitnavigation: | | Andet:

Antal sømænd:

OPBEVARING

Is: | | Is og køling: | |

Nedfrysning: i saltlage: | | I tør tilstand: | | I nedkølet havvand: | |

Total køleeffekt (fg

Frysekapacitet i t pr. 24 timer:

Lastrumskapacitet:

FISKERITYPE

A. Demersalt fiskeri

Kystfiskeri: | | Dybvandsfiskeri: | |

Trawltype:

til blæksprutter: | | til rejer: | | til fisk | |

Trawlets længde: Overtællens længde:

Maskestørrelse i fangstposen:

Maskestørrelse i vingerne:

Trawlingshastighed:

B. Fiskeri efter store pelagiske arter (tunfiskeri)

Stangfiskeri: | | Antal stænger: | |

Notfiskeri: | | Nettets længde: Nettets højde:

Antal tanke: Kapacitet (t):

C. Langline- og tejnefiskeri

i overfladen: | | ved bunden: | |

Linelængde: Antal kroge:

Antal liner:

Antal ruser:

ANLÆG PÅ LAND

Adresse og autorisationsnummer:

Firmanavn:

Aktiviteter:

Fiskegrossist på hjemmemarkedet: | | Fiskegrossist på eksportmarkedet: | |

Fiskegrossistens autorisationsnummer og autorisationens art:

Beskrivelse af anlæg til behandling og opbevaring:

Antal ansatte:

NB: Sæt kryds i de pågældende rubrikker ved bekræftende svar.

Tekniske bemærkninger Det statslige ministeriums autorisation

Tillæg 2

FISKERIMINISTERIET STATISTIK OVER FANGSTER OG FISKERIINDSATS Måned År:

>TABELPOSITION>

>TABELPOSITION>

>TABELPOSITION>

FINANSIERINGSOVERSIGT TIL FORSLAGET

>TABELPOSITION>

1. BUDGETPOST (nummer og betegnelse)

B78000: "Internationale fiskeriaftaler"

2. SAMLEDE TAL

2.1 Samlet rammebevilling (del B): 51 mio. EUR som forpligtelsesbevilling

2.2 Gennemførelsesperiode: 2001 -2006

2.3 Samlet flerårigt skøn over udgifterne: 51 mio. EUR

a) Forfaldsplan for forpligtelses-/betalingsbevillinger (finansieringstilskud) (jf. punkt 6.1.1)

Mio. EUR (3 decimaler)

>TABELPOSITION>

b) Teknisk og administrativ bistand og støtteudgifter (jf. punkt 6.1.2)

>TABELPOSITION>

>TABELPOSITION>

c) Personale- og andre driftsudgifters samlede budgetvirkninger (jf. punkt 7.2 og 7.3)

>TABELPOSITION>

>TABELPOSITION>

2.4 Forenelighed med den finansielle programmering og de finansielle overslag

X Forslaget er foreneligt med den gældende finansielle programmering

| | Forslaget kræver omprogrammering af de relevante poster i de finansielle overslag

| | Omprogrammeringen kan betyde, at bestemmelserne i den interinstitutionelle aftale må tages i brug.

2.5 Virkninger for budgettets indtægtsside

X Ingen (vedrører tekniske aspekter ved en foranstaltnings gennemførelse)

ELLER

| | Virkningerne er følgende:

- Bemærk: Alle oplysninger og bemærkninger om beregningsmetoden for virkningerne på indtægtssiden skal vedlægges i et særskilt bilag.

Mio. EUR (1 decimal)

>TABELPOSITION>

(Angiv her hver af de berørte budgetposter og indsæt det nødvendige antal linjer i tabellen, hvis virkningen gør sig gældende for flere budgetposter.)

3. BUDGETSPECIFIKATIONER

>TABELPOSITION>

4. RETSGRUNDLAG

- Artikel 37 i traktaten, sammenholdt med artikel 300, stk. 2, og stk. 3, første afsnit.

- Fiskeriaftale EF/Guinea-Bissau (Rådets forordning (EØF) nr. 2213/80 af 29. august 1980)

5. BESKRIVELSE OG BEGRUNDELSE

5.1 Behov for EU-foranstaltninger

5.1.1 Mål

Protokollen til fiskeriaftalen mellem Republikken Guinea-Bissau og EF udløb den 15. juni 2001.

Formålet med fornyelsen er, at give EF-rederne mulighed for at fortsætte fiskeriet (især reje- og tunfiskeriet) i Guinea-Bissaus eksklusive økonomiske zone (EEZ) på betingelserne i den protokol, der blev paraferet af Kommissionen, på EF's vegne, og de guineanske forhandlere ved afslutningen af forhandlingerne i Bruxelles 29.-30. maj 2001.

5.1.2 Dispositioner, der er truffet på grundlag af forhåndsevalueringen

Protokollen, der udløb (1997-2001), blev evalueret i de relevante kontorer i Generaldirektoratet for Fiskeri i Kommissionen.

De samlede fiskerimuligheder i protokollen 1997-2001 svarer til 12 600 BRT for trawlfiskeri (heraf 9 600 BRT for rejer og 3 000 BRT for blæksprutter og fisk). Med hensyn til tun giver protokollen fiskerimuligheder for 37 notfartøjer og 52 stangfiskerfartøjer/langlinefartøjer med flydeline.

Det fremgår heraf, at den gennemsnitlige udnyttelse af de udstedte licenser har været middelmådig for trawlfiskeri med en årlig udnyttelsesgrad på 50-60% for rejefiskeri og en markant lavere udnyttelsesgrad for fiskeri efter fisk og blæksprutter (0-15% alt efter år). For tunfiskeri har licensudnyttelsen været mere end tilfredsstillende for de mange notfartøjer (80-85%) og mere beskeden for stangfartøjer og langlinefartøjer med flydeline (8-67% alt efter år).

Det skal bemærkes, at den globalt set middelmådige udnyttelse af protokollen 1997-2001 i væsentlig grad skyldes den midlertidige indstilling af fiskeriet som følge af den væbnede konflikt i Guinea-Bissau fra juni 1998 til april 1999. På grund af den fortsatte politiske ustabilitet i landet har EF-redere, der indstillede fiskeriet som følge af begivenhederne i 1998/99, i øvrigt været lidt forsigtige med at vende tilbage til Guinea-Bissau, og der er tale om en gradvis proces.

5.2 Indsatsområder og nærmere bestemmelser for støtten

Den nye protokol, der blev paraferet den 30. maj 2001, giver fiskerimuligheder på 12 400 BRT for trawlfiskeri (200 BRT eller 1,5% mindre end efter den foregående protokol) fordelt meller 9 600 BRT for rejefiskeri og 2 800 BRT for fiskeri efter fisk og blæksprutter. For tunfiskeriets vedkommende er notfartøjernes fiskerimuligheder blevet forøget fra 37 til 40 fartøjer (+8%), mens mulighederne for stangfiskerfartøjer og langlinefartøjer med flydeline er blevet reduceret fra 52 fartøjer til 36 fartøjer (-30%).

I den nye protokol (2001-2006) betaler EF en samlet finansiel modydelse på 51 mio. EUR over fem år, nemlig 10 mio. EUR i hvert af de første tre år og 10,5 mio. EUR i de to sidste år, mod 9 mio. EUR/år i protokollen for 1997-2001.

Af denne finansielle modydelse afsættes der hvert år l mio. EUR (dvs. 5 mio. EUR over fem år) til finansiering af målrettede aktioner til udvikling af Guinea-Bissaus fiskerierhverv (finansiering af videnskabelige programmer, støtte til fiskerikontrol- og fiskeriovervågningsordning, finansiering af stipendier og uddannelsesophold, støtte til traditionelt fiskeri og faglig bistand). Pengene stilles til rådighed for de guineanske myndigheder i årsrater. Sammenlignet med protokollen for 1997-2001 er den del af den finansielle modydelse, der er bestemt til finansiering af målrettede aktioner, blevet forhøjet fra 6% til 9,8%. Udtrykt i faste priser er den fordoblet fra 0,5 mio. EUR til 1 mio. EUR om året.

Den finansielle godtgørelse (den finansielle modydelse minus finansieringen af de målrettede aktioner, dvs. 9 mio. EUR i hvert af de første tre år og derefter 9,5 mio. EUR pr. år) indbetales hvert år til statskassen på en konto, som de guineanske myndigheder opgiver. Guinea-Bissaus regering har enekompetence med hensyn til anvendelsen af denne godtgørelse. Den første rate af dette beløb skal indbetales inden den 15. januar 2002.

De samlede fiskerimuligheder er i den nye protokol er de samme som i den tidligere, men den finansielle modydelse i de første tre år er forhøjet med 11% fra 9 mio. EUR til 10 mio. EUR om året. I faste priser er der dog tale om en meget lavere forhøjelse, idet 6,4% af de 11% er en justering for inflationstakten i EF i perioden 1997-2000. Der er således tale om en reel forhøjelse på 4,6%, der er berettiget af følgende årsager:

1. For Guinea-Bissau udgør denne aftale over 40% af statens indtægter, og landet har tilstræbt at maksimere den finansielle indtjening.

2. Efter sammenbruddet af forhandlingerne med Marokko er alle lande i Vestafrika, der har en fiskeriaftale med EF, velvidende om disse aftalers stigende betydning for EF-flåden. Dette resulterer i, at landene stiller større og større finansielle krav under forhandlingerne.

3. En stor del af forhøjelsen af den finansielle modydelse skyldes den markant forhøjede finansiering af de målrettede aktioner fra 0,5 mio. EUR til 1 mio. EUR om året. Det skal også bemærkes, at Guinea-Bissau med hensyn til gennemførelsen af de målrettede aktioner har accepteret alle overvågnings- og kontrolforanstaltninger, som Kommissionen har foreslået.

4. Protokollens pris pr. fiskerimulighedsenhed (BRT) er ca. 800 EUR/BRT. Det er en meget lav pris, idet den er markant lavere end den pris pr. BRT, der gælder for aftaler med andre lande i området (Senegal og Mauretanien).

5. De yderligere 1 mio. EUR, som EF betaler Guinea-Bissau i to rater på 500 000 EUR i henholdsvis fjerde og femte år af protokollens gyldighedsperiode, er berettiget, fordi Guinea-Bissau har accepteret at indgå en protokol for fem år. På grund af protokollens lange løbetid er det berettiget med en automatisk justering af den finansielle modydelse.

6. Det bør også understreges, at det præciseres i Rådets retningslinjer for forhandlinger om fiskeriaftaler med AVS-lande, at det er nødvendigt at tage hensyn til EF's interesse i at opretholde eller etablere forbindelser med de pågældende lande på fiskeriområdet.

5.3 Gennemførelsesmetoder

Iværksættelsen af den pågældende protokol henhører under Kommissionens eneansvar. Kommissionen sørger for, at protokollen iværksættes ved hjælp af sit fastansatte personale både i hovedsædet i Bruxelles og i delegationen i Guinea-Bissau.

6. FINANSIELLE VIRKNINGER

6.1 Samlede finansielle virkninger for budgettets del B (hele programperioden)

6.1.1 Finansieringsstøtte FB i mio. EUR (med 3 decimaler)

>TABELPOSITION>

6.2. Beregning af omkostningerne pr. foranstaltning i budgettets del B (hele programperioden)

FB i mio. EUR (med 3 decimaler)

>TABELPOSITION>

1) Samlede omkostninger som følge af protokollens femårige gyldighedsperiode.

7. VIRKNINGER FOR PERSONALERESSOURCER OG ADMINISTRATIONSUDGIFTER

7.1. Personalemæssige virkninger

>TABELPOSITION>

7.2 Samlede finansielle virkninger af personaleforbruget

>TABELPOSITION>

Beløbene modsvarer de samlede udgifter i en tolvmånedersperiode.

7.3 Andre administrative udgifter som følge af foranstaltningen

>TABELPOSITION>

Beløbene modsvarer de samlede udgifter i en tolvmånedersperiode.

1) Det specificeres, hvilken udvalgstype der er tale om, og hvilken gruppe den tilhører.

>TABELPOSITION>

Det er umuligt at sætte tal på, hvilken indvirkning en given protokol får på arbejdsbyrden for det kontor i Generaldirektoratet for Fiskeri, der er ansvarligt for dette dossier.

Et af kontorets arbejdsopgaver er at forny protokollerne i forbindelse med de eksisterende fiskeriaftaler, men dette har ikke i sig selv specifikke følger for de administrative udgifter. Behovet for administrative og personale ressourcer vil under alle omstændigheder blive dækket inden for bevillingen til administrationsafdelingen.

Hvis protokollen ikke var blevet indgået (paraferet), ville dette nemlig også have medført en betydelig arbejdsbyrde og store udgifter til tjenesterejser og møder.

8. RESULTATOPFØLGNING OG EVALUERING

8.1 Resultatopfølgningssystem

Den finansielle godtgørelse (9 000 000 EUR/år i de første tre år og 9 500 000 EUR/år i de to sidste år) indbetales til statskassen på en konto, som de guineanske myndigheder opgiver. Guinea-Bissau er eneansvarlig for anvendelsen af godtgørelsen.

Det skal bemærkes, at den nye protokols artikel 3 forpligter de to parter til at følge udviklingen i fiskeressourcesituationen og i givet fald på grundlag af videnskabelige oplysninger at træffe foranstaltninger til fremme af en bæredygtig forvaltning af fiskeressourcerne. Hvis sådanne foranstaltninger medfører, at fiskerimulighederne reduceres, justeres den finansielle modydelse tilsvarende.

Endvidere fastsættes det i protokollens artikel 7, at EF, hvis det af tungtvejende grunde er umuligt at udøve fiskeri, kan suspendere betalingen af den finansielle modydelse.

De beløb, der afsættes til finansiering af de målrettede aktioner (1 000 000 EUR om året), stilles til rådighed for det ministerium, der er ansvarligt for fiskeri, i årsrater på grundlag af fordelingen i protokollens artikel 4. Midlerne til finansiering af stipendier og uddannelsesophold udbetales, efterhånden som de bruges.

Kommissionen skal hvert år senest tre måneder efter årsdagen for protokollens indgåelse have tilsendt en rapport om, hvordan midlerne til målrettede aktioner er blevet anvendt. Kommissionen kan anmode om yderligere oplysninger og tage betalingerne op til fornyet overvejelse ud fra den faktiske iværksættelse af de påtænkte aktioner.

8.2 Evalueringsmetode og -hyppighed

Ved ethvert problem i forbindelse med iværksættelsen af protokollen kan EF og Guinea-Bissau om nødvendigt når som helst mødes i en blandet kommission for at sikre, at protokollen anvendes korrekt.

Udnyttelsen af fiskerimulighederne evalueres permanent både ud fra licenser og fangster. Før en eventuel fornyelse i 2006 vil protokollen blive sendt til evaluering i overensstemmelse med meddelelsen (SEC (2000) 1051) af 26 juli 2000 om styrkelse af evalueringen af Kommissionens aktiviteter

Se ovenfor med hensyn til de målrettede aktioner.

9. FORHOLDSREGLER MOD SVIG

Da EF's finansielle tilskud ydes som en direkte modydelse for de tilbudte fiskerimuligheder, bestemmer tredjelandet selv, hvad det skal anvendes til. Tredjelandet har imidlertid efter protokollens bestemmelser pligt til at give Kommissionen meddelelse om, hvordan visse bevillinger anvendes. Der skal fremlægges en årsrapport om gennemførelsen af de aktioner, der er omhandlet i protokollens artikel 4, og om de opnåede resultaterne. Kommissionen forbeholder sig ret til at anmode om yderligere oplysninger om, hvilke resultater der er opnået, og at tage betalingerne op til fornyet overvejelse alt efter, om foranstaltningerne nu også reelt gennemføres.

Desuden skal de medlemsstater, hvis fartøjer fisker i medfør af aftalen, over for Kommissionen bekræfte rigtigheden af oplysningerne i fartøjernes målebreve, så licensafgifterne kan beregnes på et sikkert grundlag.

I protokollen er det endvidere fastsat, at der for EF-fartøjer skal udfyldes fangstopgørelser (og at disse skal sendes til Kommissionen og de guineanske myndigheder).

For tunfiskeriet danner disse fangstopgørelser grundlag for den endelige opgørelse over, hvor store fangster der er taget i forbindelse med protokollen, og hvor meget der skal betales i afgifter.